Gvillermus tertius de Pontoise, Prior de Charitate, Abbas XXIIII. regere incœpit anno 1244. rexit annis fere XIIII. Et postea in Episcopatum Olenensem assumptus est. Hic erat vir in dando largissimus, Curialibus affabilis plurimum, in loquendo modestus, in iubendo discretus,  in consiliis circumspectus. Is obiit XV. Cal. Ianuarij, anno 1263. Iacet apud Sanctum Martinum Parisius. Anno Domini 1245. In festo beati Andreæ Apostoli celebrauit Missam domnus Innocentius Papa quartus apud Cluniacum, in maiori Ecclesia, ad magnum altare,  fuerunt cum ipso XII. Cardinales, scilicet domnus Ægidius Hispanus, domnus Ioannes Toletanus, domnus Otto, domnus Sabinensis Episcopus, domnus Tusculanus Episcopus, domnus Octouianus, Magister Hugo de sancto Capite, domnus Ioannes Gaitanus, Magister Petrus de Barro, domnus Willelmus nepos domni Papæ, domnus Abbas sancti Facundi, domnus Petrus Capioche. Omnes isti erant Cardinales. Cum istis fuerunt, Patriarcha Antiochenus, Patriarcha Constantinopolitanus, Remensis Archiepiscopus, electus Lugdunensis, Archiepiscopus Bisuntinensis, electus Cabilonensis, electus Furiensis, Episcopus Parisiensis, Episcopus Lingonensis, Episcopus Claromontensis, Episcopus Suessionensis, Episcopus Catalaunensis, Episcopus Siluanectensis, Episcopus Ebroicensis, Episcopus Prussiæ, Episcopus Luginensis, Episcopus Camelinensis, Episcopus Quinquecclesiarum, Episcopus Beethlemitanus, electus Aginnensis, qui postea fuit consecratus a Domno Tusculano Episcopo sedis Apostolicæ Legato, in eadem Ecclesia Cluniacensi. Item fuit Abbas Cluniacensis,  multi Abbates nigri,  Abbas Cisterciensis,  multi alij Abbates albi. Item fuit ibi domnus Ludouicus Rex Franciæ,  Regina mater eius,  soror eius,  Comes d’Artois frater eius,  Imperator Constantinopolitanus,  filius Regis Aragonum, filius Regis Castellæ, Dux Burgūdiæ, Comes de Pontieu, Comes Willermus, qui amisit terram suam propter gratiam domni Papæ,  Imperatoris, Aduocatus Betuniæ,  omnes milites qui sunt de consilio Regis Franciæ, Comes Forensis, Comes de Bingniaco, domnus Belli-ioci, domnus Borboniæ,  multi alij Comites, Castellani, Principes, Milites: de quibus propter multitudinem nolumus facere mentionem. Et sciendum est quod infra ambitum Monasterij Cluniacensis, habuit hospitium domnus Papa cum Capellanis suis,  cum omni priuata familia. Et Episcopus Siluanectensis cum familia, Episcopus Ebroicensis cum familia. Domnus Rex Franciæ cum matre sua,  fratre suo,  sorore sua,  cum tota ipsorum familia priuata. Et domnus Imperator Constantinopolitanus cum tota familia. Et filius Regis Arragonum cum tota familia. Filius Regis Castellæ cum tota familia,  multi alij milites, Clerici, Religiosi, de quibus non fit mentio. Et tamen nunquam propter hoc Monachi amiserunt dormitorium, neque refectorium, neque Monasterium, neque Capitulum, neque Infirmariam, neque Cellariam, neque Coquinam, neque aliquam de Officinis deputatis Conuentui. Habuit etiam hospitium infra Ecclesiam Episcopus Lingonensis.